 PAtvirtinta

  Tauragės lopšelio-darželio „Kodėlčius“

  direktoriaus 2025 m. d.

įsakymu Nr. V-

**TAURAGĖS LOPŠELIO-DARŽELIO „KODĖLČIUS“**

**PATALPŲ** **NUOMOS  TVARKOS APRAŠAS**

**I SKYRIUS**

**BENDROSIOS NUOSTATOS**

1. Tauragės lopšelio-darželio „Kodėlčius“ patalpų nuomos tvarka (toliau tekste – Tvarka) nustato patalpų nuomos sutarties sudarymo, lėšų, gautų už patalpų nuomą panaudojimo tvarką bei prioritetines nuomininkų grupes.

2. Nuomodamas patalpas Tauragės lopšelis-darželis „Kodėlčius“ (toliau – Darželis) vadovaujasi šia tvarka.

3.Tvarka parengta vadovaujantis Tauragės rajono savivaldybės tarybos 2022 m. rugsėjo 28 d. sprendimu Nr. 1-278 „Dėl Tauragės rajono savivaldybės švietimo įstaigų teikiamų nuomos paslaugų kainų nustatymo“, Tauragės rajono savivaldybės tarybos 2019 m. rugsėjo 18 d. sprendimu Nr. 1-317 „Dėl Tauragės rajono savivaldybės tarybos 2017 m. gegužės 17 d. sprendimo Nr. 1-180 „Dėl Tauragės rajono savivaldybės materialiojo turto nuomos tvarkos aprašo patvirtinimo“ pakeitimo“ ir Vaiko teisių apsaugos pagrindų įstatymo nuostatomis.

**II SKYRIUS**

**patalpų NUOMOS TVARKA**

4. Patalpomis pirmumo teise naudojama:

4.1. Darželio vaikų muzikos valandėlėms;

4.2. Darželio vaikų kūno kultūros pamokoms;

4.3. Darželio bendruomenės susirinkimams, šventėms, renginiams bei kitai ugdymo veiklai.

5. Patalpos gali būti nuomojamos kitiems juridiniams asmenims bei fizinių asmenų grupėms laisvu laiku (pagal sudarytus grafikus) vaikų ugdymui, tėvų ir darbuotojų švietimui, kultūrinei-sportinei veiklai.

6. Prioritetas taikomas tiems nuomotojams, kurie ugdymo veiklą organizuoja Darželio vaikams.

7. Juridiniai asmenys ir fizinių asmenų grupės, pageidaujantys išsinuomoti patalpas, Darželio direktoriui rašo prašymą, kuriame nurodomas pageidaujamas nuomoti valandų skaičius per savaitę, laikas, kontaktiniai duomenys ir jie privalo atitikti Lietuvos Respublikos vaiko teisių apsaugos pagrindų įstatymo 30 str. keliamus reikalavimus.

8. Suderinus laiką ir grafiką, su nuomininku Darželis pasirašo patalpų nuomos sutartį. Jei sutartis sudaroma su fizinių asmenų grupe, ją pasirašo darželio direktorius ir fizinių asmenų grupės atstovas.

**III SKYRIUS**

**NAUDOJIMOSI PATALPOMIS, ATSISKAITYMO UŽ SUTEIKTAS**

**PASLAUGAS BEI LĖŠŲ PANAUDOJIMO TVARKA**

9. Nuomininkams draudžiama subnuomoti patalpas ar kitaip leisti kitiems asmenims jomis naudotis, būti neblaiviems ar apsvaigusiems nuo psichiką veikiančių medžiagų, vartoti alkoholinius gėrimus, rūkyti.

10. Nuomininkas gali naudotis persirengimo kambariu ir sanitariniais mazgais.

11. Nuomininkas už kiekvieną nuomą sumoka nuomos mokestį pagal Darželio buhalterijos pateiktą sąskaitą faktūrą iki sekančio mėnesio 15 dienos.

12. Nuomininkui, pagerinusiam išnuomotas patalpas,  už pagerinimą neatlyginama.

13. Darželis pasilieka sau teisę, informavęs nuomininką 10 dienų prieš grafike numatytą laiką, atšaukti užsiėmimus. Už atšauktą užsiėmimą, nuoma išminusuojama iš bendros mokėjimo sumos.

14. Visa atsakomybė dėl nuomininkų sveikatos sutrikimų, nelaimingų atsitikimų, įvykusių ne dėl nuomotojo kaltės, tenka nuomininkui.

15. Nuomininkas darželiui atlygina žalą, padarytą dėl jo kaltės.

16. lėšos, gautos už patalpų nuomą, naudojamos:

16.1. patalpų remontui;

16.2. patalpų inventoriaus atnaujinimui;

16.3. koridorių ar laiptinių atnaujinimui;

16.4. grupių ugdymo ar ūkinėms reikmėms;

16.5. reprezentacinėms išlaidoms.

**IV SKYRIUS**

**BAIGIAMOSIOS NUOSTATOS**

17. Tvarką, tvarkos papildymus ar pakeitimus tvirtina Darželio direktorius, įstaigos tarybai pritarus.

18. Tvarka viešai paskelbiama Darželio interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_